**Kardoskút Község Önkormányzata Képviselő-testületének .../2023. (V. 30.) önkormányzati rendelete**

**a temetőkről és a temetkezésről szóló 9/2007. (XI. 30.) önkormányzati rendelet módosításáról**

Kardoskút Község Önkormányzatának Képviselő-testülete a temetőkről és a temetkezésről szóló 1999. évi XLIII. törvény 42. §-ában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 2. pontjában meghatározott feladatkörében eljárva az alábbi rendeletet alkotja:

**1. §**

A temetőkről és a temetkezésről szóló 9/2007. (XI. 30.) önkormányzati rendelet 3. § (1) bekezdése helyébe a következő rendelkezés lép:

„(1) Az Orosházi Evangélikus Egyház, mint tulajdonos és fenntartó megállapodás alapján a köztemető céljára kijelölt területen gondoskodik:

*a)* a temető kegyeleti méltóságának megőrzéséről;

*b)* temető tárgyi és infrastrukturális létesítményeinek, valamint sírhelytábláinak megépítéséről, kialakításáról, karbantartásáról, szükség szerinti felújításáról, gondozásáról.

A temető fejlesztését a Kardoskút Község Önkormányzata Képviselő-testületének 13/2002. (XII. 13.) sz. ÖKT. rendelete 10. §. (2) bek. előírásainak (A település helyi építési szabályozásáról) figyelembe vételével lehet elvégezni.

*c)* a temető használatának rendjére vonatkozó temetőszabályzat elkészítéséről;

*d)* a temető üzemeltetéséről saját maga, vagy szerződés alapján valamely gazdálkodó szervezet útján.”

**2. §**

A temetőkről és a temetkezésről szóló 9/2007. (XI. 30.) önkormányzati rendelet 10. § (1) bekezdés 2c. pontja helyébe a következő rendelkezés lép:

*(A temetési hely felett a rendelkezési jogot az gyakorolja, aki a temetési helyet megváltotta.)*

„*2c.* urnafülke és urnasírhely esetén 25 év;”

**3. §**

A temetőkről és a temetkezésről szóló 9/2007. (XI. 30.) önkormányzati rendelet 1. melléklete helyébe az 1. melléklet lép.

**4. §**

Hatályát veszti a temetőkről és a temetkezésről szóló 9/2007. (XI. 30.) önkormányzati rendelet 4. § 6. pontja.

**5. §**

Ez a rendelet 2023. május 31-én lép hatályba.

*1. melléklet a .../2023. (V. 30.) önkormányzati rendelethez*

„*1. melléklet*

(A melléklet szövegét a(z) 1. melléklet.pdf elnevezésű fájl tartalmazza.)”

Végső előterjesztői indokolás

Kardoskút Község Önkormányzata a temetőkről szóló 1999. évi XLIII. törvény 41. § (3) bekezdésében kapott felhatalmazás alapján megalkotta a temetőkről és a temetkezésről szóló 9/2007. (XI. 30.) önkormányzati rendeletét (a továbbiakban: Ör.).

A rendelet 14. § (2) bekezdése kimondja: „A kegyeleti közszolgáltatási szerződést a temető fenntartójával és üzemeltetőjével 2007. december 31. napjáig kell megkötni.”

Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján az önkormányzat kötelező feladata a településüzemeltetés körében a köztemető kialakítása és fenntartása.

Kardoskút községben csak felekezeti temető van, így az önkormányzat csak kegyeleti közszolgáltatási szerződés megkötésével tud eleget tenni a feladat-ellátási kötelezettségének.

Kardoskút Község Önkormányzata 2018. március 31. napján kegyeleti közszolgáltatási szerződést kötött az Orosházi Evangélikus Egyházközséggel, 5 év időtartamra, amely 2023. március 31. napján lejárt, így szükséges azt újra megkötni és az abban foglalt rendelkezéseknek megfelelően módosítani az Ör-t.

Kardoskút Község Önkormányzata 24 férőhelyes urnafalat készíttetett a ravatalozó épületéhez, melynek használatra átadása megtörtént. Ennek megfelelően a jövőben lehetőség van ezen temetkezési mód választására. A temetési hely feletti rendelkezési jogot az Ör. 10. § (2) bekezdés 2c. pontja urnafülke és urnasírhely esetén 10 évben szabályozza. Ennek az idötartamnak a felemelése indokolt, figyelembe véve a további temetési helyek tekintetében meghatározott időtartamokat. Ennek megfelelően a módosítás az urnafülke és urnasírhely esetén 25 évre biztosítaná a rendelkezési jogot. Továbbá az 1. melléklet 1. pontja is módosításra kerülne, kiegészülve az urnás temetés díjával, melynek összege 25 évre 15.000 Ft-ban kerülne megállapításra.